Daniel Bailey

Daniel Everton Bailey (født 9. september 1986) er en sprinter fra Antigua og Barbuda. Han har spesialisert seg på 100 meter og 200 meter. Hans fremste meritt er bronse på 60 meter ved VM i friidrett innendørs 2010 i Doha. 

Bailey var flaggbærer under åpningen av Sommer-OL i London i 2012.London 2012 Opening Ceremony - Flag Bearers, Den internasjonale olympiske komité.

 Idrettskarriere 
2002
Bailey deltok ved Leewardøymesterskapet i friidrett for junior 2002 (Leeward Islands Junior Championships), som er et mesterskap for Leewardøyene, som er de nordlige øyene i De små Antiller i Karibia. Der fikk han bronse på 100 meter i U17-klassen, bak Aliston Potter og Robert Morton.Island Sun - Leeward Islands Jr. Track and Field Championships results (arkivert), besøkt 8. august 2016. Han deltok også 200 meter og lengdehopp, der han kom på 4.-plass. 

Ved Junior-CAC-mesterskapet i friidrett 2002 kom han på 7.-plass på 100 meter i U17-klassen. På 200 meter ble han slått ut i innledningsheatet, der han løp på 23,09 og fikk 13. beste tid.CFPI Timing & Data - 15th Central American and Caribbean - 5/7/02 to 7/7/02 Junior Championships, besøkt 8. august 2016. 

2003
Han fikk sølv på 200 meter ved CARIFTA Games 2003, med tiden 21,10, bak Usain Bolt som satte ny mesterskapsrekord med tiden 20,43.GBR Athletics - CARIFTA GAMES (UNDER 20 MEN), besøkt 8. august 2016. På 100 meter ble han slått ut i innledningsheatet, med 13. beste tid.CFPI Timing & Data - 32nd Carifta Games in Trinidad & Tobago - 4/19/2003 to 4/22/2003 - Day 1, besøkt 8. august 2016. 

Ved Leewardøymesterskapet i friidrett for junior 2003 deltok han i U20-klassen, og vant både 100 og 200 meter, med hhv. 10,62 og 22,29 sekunder. I juli deltok han ved Panamerikansk juniormesterskap i friidrett 2003, og kom der på 6.-plass på 100 meter, med tiden 10,57 uten vind. Han nådde ikke finalen på 200 meter. 

Han deltok ved ungdoms-VM i friidrett 2003 i Canada, og kom på 4.-plass på 200 meter, 24 hundredeler bak britiske Jamahl Alert som tok bronsen. På 100 meter ble han slått ut i semifinalen, med 12. beste tid.IAAF - 3rd IAAF World Youth Championships - 100 metres boys, besøkt 8. august 2016. Ved Panamerikanske leker 2003 i august ble han slått ut i semifinalen på både 100 og 200 meter. 

2004
Bailey vant 100 meter ved CARIFTA Games 2004, og fikk sølv på 200 meter, bak Usain Bolt, med Nesta Carter på 3.-plass. Ved Junior-CAC-mesterskapet i friidrett 2004 i Mexico vant han også 100 meter, og fikk sølv på 200 meter, denne gangen bak Marcus Duncan fra Trinidad og Tobago. På 200 meter satte han personlig rekord med 20,81 sekunder. 

Han nådde finalen på 100 meter ved junior-VM i friidrett 2004, og kom der på 4.-plass med 10,39 sekunder. Han satte ny personlig rekord i semifinalen, med 10,19, der han hadde 1,6 m/s medvind. Ved sommer-OL 2004 ble han slått ut i innledningsheatet på 100 meter, der han løp på 10,51. 

2005
Ved CARIFTA Games 2005 vant han både 100 og 200 meter i U20-klassen. Han vant også begge disse distansene ved Leewardøymesterskapet i friidrett for junior 2005 (U20), der han også deltok i spydkast, der han kom på 4.-plass med 44,26 meter. 

Bailey nådde også finalen ved CAC-mesterskapet i friidrett 2005, etter at han fikk femte beste tid i semifinalen (10,39), men stilte ikke til start i finalen.CFPI Timing & Data - XX CAC Senior Track & Field Championships, besøkt 8. august 2016. Han fikk bronse på 200 meter ved Panamerikansk juniormesterskap i friidrett 2005 i Canada, bak de to amerikanske utøverne Otis McDaniel og Tremaine Smith, og han kom på 4.-plass på 100 meter. Han ble tatt ut til å delta ved VM i friidrett 2005, men ble slått ut i innledningsheatet. 

2006
Han deltok for første gang ved Samveldelekene 2006. På 100 meter ble han slått ut i kvartfinalen, og på 4 x 100 meter stafett kom Antigua og Barbuda på 5.-plass. Ved U23-NACAC-mesterskapet i friidrett 2006 kom han på 7.-plass på 100 meter. 

I juli deltok han ved Sentralamerikanske og karibiske leker 2006, og ble slått ut i innledningsheatet på 100 meter. Han deltok også på 4 x 100 meter stafett, men laget fullførte ikke denne øvelsen. 

2007
Ved Panamerikanske leker 2007 fikk han 14. beste tid i innledningsheatet, men brøt i semifinalen. 

2008
Bailey deltok på 60 meter ved VM i friidrett innendørs 2008, men ble diskvalifisert. I mai satte han personlig rekord på 100 meter, med 10,18 sekunder, ved Jamaica International Invitation-stevnet i Kingston på Jamaica. 

Han fikk sølv på 100 meter ved CAC-mesterskapet i friidrett 2008 i Colombia, med tiden 10,18. Darrel Brown vant denne øvelsen. Ved sommer-OL 2008 nådde han kvartfinalen på 100 meter, men ble slått ut der med tiden 10,23. 

2009
Innendørs satte han ny personlig rekord på 60 meter, med 6,54 sekunder, ved AVIVA Grand Prix i Birmingham. 

Ved Meeting Areva i Paris løp Bailey på 9,91, og satte med det ny personlig og nasjonal rekord på 100 meter.IAAF - Bolt beats rain again, 9.79sec into slight head wind in Paris, besøkt 8. august 2016. Han vant ett av løpene i Golden League 2009; ISTAF-stevnet i Berlin. 

Han deltok ved VM i friidrett 2009, der han kom på 4.-plass på 100 meter. Han løp på 9,93 i finalen, og var 9 hundredeler fra bronsen, som ble vunnet av Asafa Powell. 

2010
Ved VM i friidrett innendørs 2010 i Doha løp Bailey på 6,57 i finalen, og fikk med det bronse bak Dwain Chambers og Mike Rodgers. Han kom på 2.-plass på 100 meter ved Sentralamerikanske og karibiske leker 2010 i Puerto Rico, bak Churandy Martina, og han kom også på 2.-plass ved Verdenscupen i friidrett 2010 i Kroatia, der Christophe Lemaitre vant. 

Han fikk én 3.-plass ved Diamond League 2010; på 100 meter ved Adidas Grand Prix i New York. Dette ga 1 poeng i Diamond League. 

2011
Han fikk en ny sølvmedalje ved CAC-mesterskapet i friidrett 2011, som ble arrangert i Puerto Rico. Keston Bledman fra Trinidad og Tobago vant denne øvelsen. Han kvalifiserte seg til finalen på 100 meter ved VM i friidrett 2011, og løp inn til 5.-plass med tiden 10,26. 

2012
Bailey deltok ved sommer-OL 2012 i London. Her løp han på 10,16 i sin semifinale, og gikk ikke videre til finalen. 

2013
Ved VM i friidrett 2013 løp han 100 meter på 10,45 i innledningsheatet. Dette var 40. beste tid, og han gikk dermed ikke videre til semifinalene. 

2014
Ved Samveldelekene 2014 i Glasgow deltok han både på 100 og 200 meter. På 100 meter ble han slått ut i semifinalen, men på 200 meter nådde han finalen, og endte der på 6.-plass. I tillegg kom Antigua og Barbuda på 7.-plass på 4 x 100 meter stafett. 

I august deltok han også på Panamerikansk sportsfestival 2014 i Mexico. Dette var første gang denne sportsfestivalen ble arrangert. På 100 meter kom han på 2.-plass, bak Jason Rogers fra Saint Kitts og Nevis, og på 200 meter kom han på 5.-plass. 

2015
Han deltok kun på 4 x 100 meter stafett ved VM i friidrett 2015, der Antigua og Barbuda kom på 6.-plass. De satte ny nasjonal rekord i innledningsheatet, med 38,01 sekunder, men løp på 38,61 i finalen. 

2016
Ved Diamond League 2016 kom Bailey på 3.-plass ved Bauhaus-Galan 2016 i Stockholm, noe som ga 4 poeng i Diamond League. Han deltar også ved sommer-OL 2016 i Brasil, og var flaggbærer ved åpningsseremonien. 

 Referanser 

 Eksterne lenker 


  Rio 2016 - Daniel Bailey 

Kategori:Personer fra Saint John's på Antigua
Kategori:Antiguanske sprintere
Kategori:Deltakere for Antigua og Barbuda under Sommer-OL 2004
Kategori:Friidrettsutøvere under Sommer-OL 2004
Kategori:Deltakere for Antigua og Barbuda under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Antigua og Barbuda under VM i friidrett 2009
Kategori:Deltakere for Antigua og Barbuda under VM i friidrett innendørs 2010
Kategori:Deltakere for Antigua og Barbuda under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Antigua og Barbuda under VM i friidrett 2015
Kategori:Deltakere for Antigua og Barbuda under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Antigua og Barbuda under VM i friidrett 2011
Kategori:Sølvmedaljevinnere for Antigua og Barbuda under de sentralamerikanske og karibiske leker
Kategori:Medaljevinnere i friidrett under de sentralamerikanske og karibiske leker
Kategori:Deltakere for Antigua og Barbuda under Sentralamerikanske og karibiske leker 2006
Kategori:Deltakere for Antigua og Barbuda under Sentralamerikanske og karibiske leker 2010
Kategori:Friidrettsutøvere under Sentralamerikanske og karibiske leker 2006
Kategori:Friidrettsutøvere under Sentralamerikanske og karibiske leker 2010
Kategori:Friidrettsutøvere under Samveldelekene 2006
Kategori:Friidrettsutøvere under Samveldelekene 2014
Kategori:Deltakere for Antigua og Barbuda under Samveldelekene 2006
Kategori:Deltakere for Antigua og Barbuda under Samveldelekene 2014
Kategori:Deltakere for Antigua og Barbuda under VM i friidrett 2005